
    jegyző

Tisztelt Képviselő-testület!
A közbeszerzésekről szóló 2015. évi CXLIII. törvény (a továbbiakban: Kbt.) 42. § (1) bekezdése az 5. § (1) bekezdésében meghatározott ajánlatkérők kötelezettségévé teszi éves összesített közbeszerzési terv (a továbbiakban: közbeszerzési terv) készítését minden költségvetési év elején, legkésőbb március 31-ig az adott évre tervezett közbeszerzéseikről. 

Lókút Község Önkormányzatát ajánlatkérőként terheli az éves közbeszerzési terv készítésének kötelezettsége, mivel a Kbt. 5. § (1) bekezdés c) pontja alá tartozik.

A közbeszerzési tervet az ajánlatkérőnek legalább öt évig meg kell őriznie. A közbeszerzési terv nyilvános.

A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

A közbeszerzési tervet, valamint annak módosítását (módosításait) a terv vagy terv módosításának elfogadását követően haladéktalanul közzé kell tenni az ajánlatkérőnek a Közbeszerzési Hatóság által működtetett elektronikus közbeszerzési rendszerben (a továbbiakban: EKR).
A Közbeszerzési Hatóság Elnökének tájékoztatója a 2022. évre irányadó közbeszerzési értékhatárokról az előterjesztés 2. mellékletét képezi.

 Klasszikus ajánlatkérők esetében a nemzeti értékhatárok: 
- árubeszerzés esetében 15 000 000 forint; 

- építési beruházás esetében 50 000 000 forint; 

- szolgáltatás megrendelése esetében 15 000 000 forint. 

Önkormányzatnak 2022. évben előreláthatólag nem lesz a közbeszerzési értékhatárt elérő beszerzése.

A Képviselő-testület 13/2019. (II.7.) határozatával elfogadott Borzavár Községi Önkormányzat Közbeszerzési Szabályzata (a továbbiakban: KSZ.) részletesen rendelkezik a közbeszerzési terv elkészítésének szabályairól, valamint annak tartalmáról. 

A KSZ III. fejezet 1.5.1. pontja értelmében a tervet a Képviselő-testület fogadja el.

A fentiek alapján a 2022. évi közbeszerzési terv tervezetét az előterjesztés 1. melléklete tartalmazza. 

A fentiek alapján kérem a Tisztelt Képviselő-testületet az előterjesztés megtárgyalására és a határozat meghozatalára!

Borzavár, 2022. március 16.








Dombi László István








       polgármester
Határozati javaslat:

Borzavár Községi Önkormányzat Képviselő-testületének

Borzavár Községi Önkormányzat 2022. évi közbeszerzési tervének elfogadása tárgyában

Borzavár Községi Önkormányzat Képviselő-testülete Borzavár Községi Önkormányzat 2022. évi közbeszerzési tervét a határozat 1. mellékletében meghatározottak szerint elfogadja.

